ประธานกรรมการสภาหอการค้าแห่งประเทศไทย ยืนยันการพิจารณาเปิดสถานประกอบการ จะคำนึงถึงความปลอดภัยของประชาชนเป็นหลัก
ประธานกรรมการสภาหอการค้าแห่งประเทศไทย ยืนยันการพิจารณาเปิดสถานประกอบการ จะคำนึงถึงความปลอดภัยของประชาชนเป็นหลักนายกลินท์ สารสิน ประธานกรรมการสภาหอการค้าแห่งประเทศไทย ในฐานะประธานคณะทำงานกลุ่มพิจารณามาตรการเพื่อการกลับมาเปิดธุรกิจใหม่ กล่าวถึงมาตรการพิจารณาผ่อนปรนให้ธุรกิจร้านค้าที่หยุดกิจการในช่วงที่ผ่านมาเพื่อป้องกันการแพร่ระบาดของโรคโควิด -19 ให้กลับมาเปิดใหม่ ว่า ในการประชุมศูนย์บริหารสถานการณ์โควิด-19 วานนี้ (27 เม.ย.63) นายกรัฐมนตรีได้ให้นโยบายการพิจารณาเปิดสถานประกอบการต่างๆ โดยให้พิจารณาเปิดพร้อมกันทั่วประเทศ รวมถึงพิจารณาจากสถานประกอบการที่เปิดแล้วเสี่ยงต่อการแพร่ระบาดของโรคต่ำก่อน และให้ทุก 14 วัน พิจารณาทยอยเปิดโดยยึดความปลอดภัยของประชาชนเป็นหลัก มีการประเมินความเสี่ยงเป็นระยะๆ อีกทั้งสถานประกอบการที่เปิดกิจการแล้วจะต้องดำเนินมาตรการป้องกันการแพร่ระบาดของโรคตามที่กระทรวงสาธารณสุขกำหนดอย่างเคร่งครัดด้วย ซึ่งหากทุกภาคส่วนร่วมมือกันก็จะทำให้การแพร่ระบาดของโรคโควิด -19 ไม่กลับมาอีกประธานกรรมการสภาหอการค้าแห่งประเทศไทย กล่าวอีกว่า ยังได้มีการจัดทำคู่มือในการปฏิบัติเพื่อความปลอดภัยให้กับสถานประกอบการด้วย รวมถึงจะใช้ระบบแอปพลิเคชันติดตามสถานการณ์หลังเปิดกิจการเพื่อป้องกันและควบคุมการแพร่ระบาดของโรคอีกด้วย